తెలంగాణలో మహిళా తహసీల్దార్ దారుణహత్య WATCH LIVE TV
రనౌట్.. నెక్ట్స్ డే ప్రత్యర్థి జట్టుపై కాల్పులు
పాకిస్థాన్‌లో ఎనిమిదేళ్ల క్రితం శ్రీలంక క్రికెటర్లు ప్రయాణిస్తున్న బస్సుపై మిలిటెంట్లు దాడి చేసిన విషయం
TNN | Updated:
Sep 7, 2017, 05:09PM IST
పాకిస్థాన్&zwnj;లో ఎనిమిదేళ్ల క్రితం శ్రీలంక క్రికెటర్లు ప్రయాణిస్తున్న బస్సుపై మిలిటెంట్లు దాడి చేసిన విషయం అందరికీ గుర్తుండే ఉంటుంది. లాహోర్&zwnj;లో జరుగుతున్న టెస్టు మ్యాచ్ కోసం హోటల్ నుంచి స్టేడియానికి క్రికెటర్లు వెళ్తుండగా ఈ ఘటన జరిగింది. ఇందులో ఏడుగురు శ్రీలంక క్రికెటర్లతో పాటు సహాయ సిబ్బంది, పోలీసులకి గాయాలయ్యాయి. ఈ కాల్పులతో పాకిస్థాన్ క్రికెట్&zwnj; పెద్ద కుదుపునకు గురైంది. ఈ ఘటనతో ఏ టెస్టు జట్టు ఆ దేశంలో క్రికెట్ ఆడేందుకు వెళ్లే సాహసం చేయకపోవడంతో ఆర్థికంగా, క్రికెట్ వృద్ధిప&zwnj;రంగా పాకిస్థాన్ బాగా నష్టపోయింది. కానీ.. ఇటీవల భద్రతాపరమైన పూర్తి భరోసా ఆ దేశ క్రికెట్ బోర్డు ఇస్తుండటంతో మళ్లీ.. క్రమంగా ఒక్కో జట్టు పట్టు సడలిస్తున్నాయి. త్వరలోనే శ్రీలంక, వెస్టిండీస్ జట్లు పాక్&zwnj;లో పర్యటించేందుకు సంసిద్ధత వ్యక్తం చేశాయి. ఈ నేపథ్యంలో ఆ దేశ మాజీ క్రికెటర్, ఆ ఘటన సమయంలో లాహోర్ టెస్టు జట్టు సభ్యుడైన సల్మాన్ భట్ ఆ రోజుని గుర్తు చేసుకున్నాడు.
&lsquo;ఆ రోజు నాకు ఇంకా గుర్తుంది. ఆటలో రెండో రోజు మేము 600పైచిలుకు స్కోరు చేశాం. మరికొద్దిసేపట్లో ఆ రోజు&zwnj; ఆట ముగుస్తుందనగా.. నేను 48 పరుగుల వద్ద పేలవరీతిలో రనౌటయ్యాను. మూడో రోజు కూడా మేము ఆ ఇన్నింగ్స్&zwnj;ని కొనసాగించాలని నిర్ణయించుకుని హోటల్ నుంచి స్టేడియానికి బయల్దేరాం. కానీ.. కొద్ది నిమిషాల్లోనే మేము ప్రయాణిస్తున్న బస్సు దారి మార్చుకుని మళ్లీ హోటల్&zwnj;కి చేరుకుంది. కాల్పుల విషయం అప్పుడు మాకు తెలిసింది. వినగానే షాక్&zwnj;కి గురయ్యాం. ఈ కాల్పుల ఘటన పాకిస్థాన్ క్రికెట్&zwnj;&zwnj;&zwnj;ని దారుణంగా దెబ్బతీసింది. కానీ.. ప్రస్తుతం పాకిస్థాన్ క్రికెట్ బోర్డు నిర్విరామ కృషితో మళ్లీ పూర్వవైభవం తీసుకొచ్చేందుకు ప్రయత్నిస్తోంది&rsquo; అని సల్మాన్ భట్ వివరించాడు.